stanford-oval/wikipedia huggingface dataset:
ภคินีนิเวทิตา

| ภคิตีนิเวทิตา |
| --- | --- |
ซิสเตอร์นิเวทิตาในอินเดีย
ส่วนบุคคล
เกิด: มากาเร็ต เอลิซาเบธ นอเบิล 28 ตุลาคม ค.ศ. 1867(1867-10-28) เคาน์ทีไทโรน, ไอร์แลนด์เหนือ, สหราชอาณาจักร
มรณภาพ: แม่แบบ:Death-date (aged 43) ดาร์จีลิง, รัฐเบงกอล, บริติชอินเดีย (ปัจจุบัน: ดาร์จีลิง, รัฐเบงกอลตะวันตก, ประเทศอินเดีย)
ศาสนา: ศาสนาฮินดู เมื่อเกิด: โรมันคาทอลิก
ก่อตั้ง: โรงเรียนสตรีรามกฤษณะสรทภคตีนิเวทิตา
ปรัชญา: อทไวตะเวทันตะ
ตำแหน่งชั้นสูง
ครู: สวามี วิเวกานันท์
งานเขียน: พระมารดากาลี, โครงข่ายของชีวิตอินเดีย, นิทานกล่อมเด็กฮินดู, การศึกษาแนวอินเดียเรื่องความรักกับความตาย, ท่านคุรุดังที่ฉันมองท่าน, เรื่องเล่าบางประการจากการเดินทางกับสวามี วิเวกานันท์, ความเรียงคัดสรรของภคนีนิเวทิตา, การเรียนรู้จากบ้านตะวันออกหลังหนึ่ง, ความเชื่อเกี่ยวกับชาวฮินดูและชาวพุทธ, ฝีเท้าของประวัติศาสตร์อินเดีย, ศาสนาและธรรมะ
ภคินีนิเวทิตา (bhagini nibedita listenไฟล์:Sister Nibedita.oga; อังกฤษ: Sister Nivedita; ชื่อเมื่อเกิด มากาเรต เอลิซาเบธ นอเบิล; Margaret Elizabeth Noble; เกิด 28 ตุลาคม 1867 – 13 ตุลาคม 1911) เป็นคุณครู, นักเขียน, นักกิจกรรมสังคม, ผู้ก่อตั้งโรงเรียนชาวไอร์แลนด์ ศิษย์ของสวามี วิเวกานันท์
เธอได้พบกับสวามี วิเวกานันท์ในปี 1895 ที่ลอนดอน ก่อนจะเดินทางไปกัลกัตตา (ปัจจุบันคือ โกลกาตา ประเทศอินเดีย) ในปี 1898 สวามี วิเวกานันท์ได้ตั้งชื่อให้กับเธอใหม่ว่า นิเวทิตา (แปลว่า "ผู้ซึ่งอุทิศตนแด่พระเจ้า") ขณะที่เขาพาเธอเข้าสู่การสาบานตนเป็น พรหมจรรยะ ในวันที่ 25 มีนาคม 1898 ต่อมาในเดือนพฤศจิกายน 1898 เธอได้ก่อตั้งโรวเรียนสตรีขึ้นในย่านบาฆบะซาร์ของกัลกัตตา เธอประสงค์ที่จะสร้างการศึกษาให้กับเด็กหญิงที่ขาดแม้หระทั่งการศึกษาขั้นพื้นฐาน ระหว่างการแพร่ระบาดของอหิวาห์ในกัลกัตตาเมื่อปี 1899 นิเวทิตาได้อาสาสมัครเป็นพยาบาลและดูแลผู้ป่วยยากไร้ นิเวทิตามีความสัมพันธ์ใกล้ชิดกับคณะศาสนทูตรามกฤษณะที่พึ่งตั้งใหม่ นิเวทิตาสร้างคุณูปการมากมายต่อวงการชาตินิยมอินเดียจนทำให้เธอต้องถอนตัวออกจากคณะศาสนทูตรามกฤษณะภายใต้สวามี พรหมานันทะ ผู้เป็นประธานในขณะนั้น นิเวทิตาเสียชีวิตในวันที่ 13 ตุลาคม 1911 ในเมืองดาร์จีลิง จารึกหลุมศพของเธอจารึกไว้ว่า "[ภายใต้]นี้คือร่างของภคินีนิเวทิตา ผู้ซึ่งมอบทุกอย่างของเธอแก่อินเดีย" (Here lies Sister Nivedita who gave her all to India)
แหล่งข้อมูลอื่น

Sister Nivedita and Vivekananda ที่ เวย์แบ็กแมชชีน (เก็บถาวร 26 ตุลาคม 2009)
The Complete Works of Sister Nivedita – 5 Volumes (Free Download Pdf & Djvu) at Archive.org
A Small Paragraph about Sister Nivedita เก็บถาวร 2021-01-21 ที่ เวย์แบ็กแมชชีน - (100 words)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เช็กเกีย  ออสเตรเลีย  เนเธอร์แลนด์ 
วิชาการ:  CiNii 
ประชาชน:  ไอร์แลนด์  Trove 
อื่น ๆ:  IdRef
ฝันติดไฟ หัวใจติดดิน

| ฝันติดไฟ หัวใจติดดิน |
| --- | --- |

กำกับ: องอาจ สิงห์ลำพอง
เขียนบท: ศักดิ์ชาย ดีนาน
อำนวยการสร้าง: อดิเรก วัฏลีลา
นักแสดงนำ: ศรราม เทพพิทักษ์ กุลสตรี ศิริพงษ์ปรีดา อนันต์ บุนนาค รวิชญ์ เทิดวงส์
กำกับภาพ: สุทัศน์ อินทรานุปกรณ์
ตัดต่อ: รินทร์ วชิรปิตานนท์
ดนตรีประกอบ: จำรัส เศวตาภรณ์
ผู้จัดจำหน่าย: อาร์.เอส.ฟิล์ม
วันฉาย: 11 ตุลาคม พ.ศ. 2540
ความยาว: 121 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
ฝันติดไฟ หัวใจติดดิน (อังกฤษ: Dreamers) เป็นภาพยนตร์ไทยในปี พ.ศ. 2540 นำแสดงโดย ศรราม เทพพิทักษ์, กุลสตรี ศิริพงษ์ปรีดา, อนันต์ บุนนาค, รวิชญ์ เทิดวงส์ ร่วมด้วย อรุณ ภาวิไล, วิทิต แลต, เกียรติศักดิ์ อุดมนาค, ปอรรัชม์ ยอดเณร, สุเทพ ประยูรพิทักษ์, ปิยะ เศวตพิกุล, พจน์ อานนท์, ดารณีนุช โพธิปิติ, ปทุมวดี เค้ามูลคดี, ปทุมรัตน์ วรมาลี, ภานุชนารถ ทองเจือ กำกับโดย องอาจ สิงห์ลำพอง
เนื้อเรื่อง

นัย (ศรราม เทพพิทักษ์) ชายหนุ่มที่รักและดูแล หนึ่ง (อนันต์ บุนนาค) พี่ชายแท้ ๆ ของตนเองที่พิการทางสมองเหมือนเด็กอายุ 10 ขวบ เพราะตอนเป็นเด็กหนึ่งได้เข้าไปช่วยนัยที่ติดอยู่ในบ้านที่กำลังไฟไหม้ นัยได้พบกับ พิม (กุลสตรี ศิริพงษ์ปรีดา) หญิงสาวผู้ใฝ่ฝันอยากจะเป็นนักร้อง นัยและพิมเริ่มมีความรู้สึกดี ๆ ต่อกัน ต่อมาฝันของพิมได้กลายเป็นความจริง เมื่อเธอเข้าประกวดร้องเพลง โดยมี ธนา (รวิชญ์ เทิดวงส์) หนุ่มนักธุรกิจคอยผลักดัน นัยรู้สึกตัวว่าไม่อาจสู้อะไรกับธนาได้ เลยพยายามห่างจากพิมไป
ต่อมา เบิ้ม (วิทิต แลต) ถูกตำรวจจับเพราะหนึ่งเป็นเหตุ เบิ้มตามมาล้างแค้นโดยทำให้หนึ่งถึงแก่ความตาย นัยจึงหนึไปอยู่ที่อื่น และได้พบกับพิมอีก ซึ่งพิมกลายเป็นคนรักของธนาไปแล้ว ทั้งหมดได้ดำเนินชีวิตตามความฝันของตน ท้ายที่สุดชายหนุ่มธรรมดา ๆ อย่างนัยก็ได้พบกับวิถีชีวิตที่เป็นตัวของตัวเอง
คำโปรย

ทุกชีวิตมีฝัน ทุกความฝันมีไฟ ทุกหัวใจมีรัก
นักแสดง

ศรราม เทพพิทักษ์ รับบท นัย
กุลสตรี ศิริพงษ์ปรีดา รับบท พิม
อนันต์ บุนนาค รับบท หนึ่ง
รวิชญ์ เทิดวงส์ รับบท ธนา
อรุณ ภาวิไล รับบท จ้อย
วิทิต แลต รับบท เบิ้ม
เกียรติศักดิ์ อุดมนาค รับบท อาร์ม
ปอรรัชม์ ยอดเณร รับบท มิ้นต์
สุเทพ ประยูรพิทักษ์ รับบท ศักดิ์
ปิยะ เศวตพิกุล รับบท ป๊อบ
ปทุมวดี เค้ามูลคดี รับบท เจ๊จู
รางวัล

รางวัลตุ๊กตาทอง (พระสุรัสวดี) ประจำปี พ.ศ. 2540
ออกแบบเครื่องแต่งกายยอดเยี่ยม (วรธน กฤษณะกลิน)
ดนตรีประกอบภาพยนตร์ยอดเยี่ยม (จำรัส เศวตาภรณ์)
ผู้แสดงประกอบชายยอดเยี่ยม (อนันต์ บุนนาค)
ผู้แสดงนำหญิงยอดเยี่ยม (กุลสตรี ศิริพงษ์ปรีดา)
เบื้องหลังและคำวิจารณ์

ฝันติดไฟ หัวใจติดดิน เป็นภาพยนตร์ลำดับที่ 7 ของ บริษัท อาร์.เอส. ฟิล์ม เป็นการกำกับภาพยนตร์ครั้งแรกของ องอาจ สิงห์ลำพอง ผู้กำกับหนุ่มที่ผ่านงานการกำกับโฆษณาและมิวสิกวิดีโอในสังกัดของ อาร์.เอส. มาก่อน ภาพยนตร์ได้รับการวิจารณ์ในแง่ที่ไม่ดีนัก โดยถูกวิจารณ์ว่าเหมือนกับภาพยนตร์ดราม่าของฮ่องกง อีกทั้งการแสดงของนักแสดง โดยเฉพาะ อนันต์ บุนนาค ก็ลอกเลียนแบบบท ฟอเรสต์ กัมป์ จากการแสดงของ ทอม แฮงค์ ที่ทำให้แฮงค์ได้รับรางวัลออสการ์สาขานักแสดงนำชายยอดเยี่ยมมาแล้ว อย่างเห็นได้ชัดเจน แต่ก็ทำให้อนันต์ บุนนาค ได้รับรางวัลตุ๊กตาทองสาขานักแสดงประกอบชายยอดเยี่ยมไป
แหล่งข้อมูลอื่น

ชีวประวัติ ฝันติดไฟ หัวใจติดดิน ที่ ฐานข้อมูลภาพยนตร์ไทย
ภาพยนตร์ชีวประวัติ

ภาพยนตร์ชีวประวัติ (อังกฤษ: Biographical film หรือเรียกอย่างสั้นว่า biopic) เป็นภาพยนตร์ประเภทหนึ่งที่ได้รับความนิยมสูง ที่เล่าเรื่องชีวิตของคน มักมีโครงสร้างที่ค่อนข้างตายตัว คือเล่าตั้งแต่เกิดจนตายโดยเน้นช่วงสำคัญในชีวิตคนแต่ละประเภทแตกต่างกัน หากเป็นศิลปิน อาจเล่าถึงแรงบันดาลใจในการสร้างสรรค์ผลงาน หากเป็นกีฬา หนังอาจถ่ายทอดความกดดันในเกมแข่งขัน หรือหากเป็นนักรบ หนังก็อาจเล่าถึงช่วงเวลาที่ถือเป็นความพ่ายแพ้ที่สุดในชีวิต
ภาพยนตร์ชีวประวัติที่มีชื่อเสียงเช่น Edvard Munch (พ.ศ. 2537) เล่าชีวิตของ เอ็ดเวิร์ด มุงค์ ศิลปินชาวนอร์เวย์, American Spendor (พ.ศ. 2546) เล่าชีวิตของ ฮาร์วีย์ เพ็กการ์ นักวาดการ์ตูน, La Vie en Rose (พ.ศ. 2550) เล่าชีวิตของ อีดิธ เพียฟ นักร้องชื่อดังชาวฝรั่งเศส, Nightwatching (พ.ศ. 2550) เล่าเรื่องของจิตรกรชาวเนเธอร์แลนด์ แรมบรังด์
ภาพกระจกเงา

ภาพสะท้อนในกระจกในห้องทำงานของประธานาธิบดีสหรัฐอเมริกา
ภาพในกระจก
ภาพสะท้อนในกระจกรถยนต์
เงาสะท้อนของต้นไม้ในน้ำ
คำว่า fire และภาพในกระจกหน้ารถดับเพลิง
ภาพในกระจก ภาพกระจกเงา ภาพสะท้อน หรือ เงาสะท้อน (อังกฤษ: mirror image, reflected image) เป็นภาพของวัตถุที่เกิดจากการสะท้อน โดยมีลักษณะเหมือนกับวัตถุต้นแบบเว้นแต่มีการกลับข้างจากซ้ายเป็นขวาหรือ ปรัศวภาควิโลม (lateral inversion) เป็นปรากฏการณ์ทางทัศนศาสตร์อันเกิดจากการสะท้อนแสงในกระจกหรือวัตถุอื่นที่คล้ายกันเช่น ผิวน้ำ ผิวโลหะ นอกจากนี้ยังเป็นหลักการทางเรขาคณิตที่ใช้ในการทำความเข้าใจโครงสร้างสามมิติอีกด้วย
แหล่งข้อมูลอื่น

Why do mirrors reverse images left to right? Why not up and down?
The same question explained a little differently, with examples
ฝ่าแผนนรก ซ้อนนรก

| ฝ่าแผนนรก ซ้อนนรก |
| --- | --- |
โปสเตอร์ใบปิดภาพนตร์
กำกับ: ลี ทามะโฮะริ
บทภาพยนตร์: มาร์ค มอส
สร้างจาก: Along Came a Spider โดย เจมส์ แพตเทอร์สัน
อำนวยการสร้าง: เดวิด บราวน์ โจ วิซาน
นักแสดงนำ: มอร์แกน ฟรีแมน โมนิก้า พ็อตเตอร์ ไมเคิล วินค็อตต์ เพเนโลปี้ แอน มิลเลอร์ ไมเคิล โมริอาตี้
กำกับภาพ: แมตทิว เอฟ. ลิโอเน็ตตี
ตัดต่อ: นีล ทราวิส
ดนตรีประกอบ: เจอร์รี โกลด์สมิธ
บริษัทผู้สร้าง: Phase 1 Productions Revelations Entertainment 
ผู้จัดจำหน่าย: Paramount Pictures
วันฉาย:   6 เมษายน ค.ศ. 2001 (2001-04-06) 
ความยาว: 103 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $60 ล้านดอลล่าร์สหรัฐ
ทำเงิน: $105.2 ล้านดอลล่าร์สหรัฐ
ฝ่าแผนนรก ซ้อนนรก (อังกฤษ: Along Came a Spider) เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 2001 นำแสดงโดย มอร์แกน ฟรีแมน, โมนิก้า พ็อตเตอร์, ไมเคิล วินค็อตต์, เพเนโลปี้ แอน มิลเลอร์, ไมเคิล โมริอาตี้
เนื้อเรื่องย่อ

อเล็กซ์ ครอสส์ ตำรวจนักสืบต้องเล่นเกมกับแกรี่ คนร้ายลักพาตัวลูกสาววุฒิสมาชิกที่ลงมืออย่างอาจหาญและหลอกล่อให้อเล็กซ์เข้ามาจัดการคดีนี้ จุดประสงค์ที่แกรี่ต้องการไม่ใช่เงินค่าไถ่แต่ต้องการสร้างเหตุการณ์ให้เป็นข่าวไปอีกนาน ด้วยแผนที่วางมาอย่างละเอียดและมีเงื่อนงำโยงใย อเล็กซ์จึงต้องร่วมมือกับเจ้าหน้าที่ลับเจสซี่ ในการหยุดยั้งแกรี่ให้ได้ ทว่ายิ่งล้วงลึกถึงแก่นแท้ของแผนนรกนี้ อเล็กซ์ก็ยิ่งพบว่ามีบางสิ่งที่น่าสงสัยซ่อนอยู่
นักแสดง

มอร์แกน ฟรีแมน รับบท อเล็กซ์ ครอสส์
โมนิก้า พ็อตเตอร์ รับบท เจซซี แฟลนิแกลน
ไมเคิล วินค็อตต์ รับบท แกรี โซแนจี/สไปเดอร์
ดีแลน เบเกอร์ รับบท ออลลี แม๊คอาร์เทอร์
มิกา บูเร็ม รับบท เมแกน โรส
บิลลี เบิร์ก รับบท เบ็น เดวิน
แอนทอน เยลชิน รับบท ดีมิทรี สตราโรดูบอฟ
เจย์ โอ แซนเดอร์ส รับบท ไคล์ เคร็ก
ไมเคิล โมริอาตี้ รับบท แฮงค์ โรส
เพเนโลปี้ แอน มิลเลอร์ รับบท อลิซาเบธ โรส
แอนนา มาเรีย ฮอร์สฟอร์ด รับบท วิกกี้
แหล่งข้อมูลอื่น

เว็บไซต์ทางการ
ฝ่าแผนนรก ซ้อนนรก ที่อินเทอร์เน็ตมูวีเดตาเบส
ฝ่าแผนนรก ซ้อนนรก ที่ออลมูวี
ฝ่าแผนนรก ซ้อนนรก ที่บ็อกซ์ออฟฟิศโมโจ
ฝ่าแผนนรก ซ้อนนรก ที่รอตเทนโทเมโทส์
ฝ่าวิกฤติ 12 รอบระห่ำนรก

| ฝ่าวิกฤติ 12 รอบระห่ำนรก |
| --- | --- |
โปสเตอร์เปิดตัวภาพยนตร์
กำกับ: เรนนี ฮาร์ลิน
เขียนบท: แดเนียล คันกา
อำนวยการสร้าง:   เบกกี ครอส ทรูจิลโล  มาร์ก กอร์ดอน  เรนนี ฮาร์ลิน  ไมก์ เลก  จอช แม็กลาฟลิน  วินซ์ แม็กแมน 
นักแสดงนำ:   จอห์น ซีนา  ไอแดน กิลเลน  แอชลีย์ สก็อตต์  สตีฟ แฮร์ริส  ไบรอัน เจ. ไวต์ 
กำกับภาพ: เดวิด บอยด์
ตัดต่อ: ไบรอัน เบอร์แดน
ดนตรีประกอบ: เทรเวอร์ ราบิน
บริษัทผู้สร้าง:   ดับเบิลยูดับเบิลยูอี สตูดิโอส  ฟอกซ์อะตอมมิค  เดอะมาร์ก กอร์ดอน คัมพานี  
ผู้จัดจำหน่าย: ทเวนตีท์เซนจูรีฟอกซ์
วันฉาย:   19 มีนาคม ค.ศ. 2009 (2009-03-19) (ออสเตรเลีย)  27 มีนาคม ค.ศ. 2009 (2009-03-27) (สหรัฐ) 
ความยาว: 109 นาที
ประเทศ: สหรัฐ
ภาษา: อังกฤษ
ทุนสร้าง: 20 ล้านดอลลาร์
ทำเงิน: 17.3 ล้านดอลลาร์
ฝ่าวิกฤติ 12 รอบระห่ำนรก (อังกฤษ: 12 Rounds) เป็นภาพยนตร์แอ็กชันอเมริกัน ค.ศ. 2009 ที่กำกับโดยเรนนี ฮาร์ลิน และผลิตโดยดับเบิลยูดับเบิลยูอี สตูดิโอส แสดงนำโดยจอห์น ซีนา ร่วมกับไอแดน กิลเลน, สตีฟ แฮร์ริส, กอนซาโล เมเนนเดซ, ไบรอัน เจ. ไวต์, แอชลีย์ สก็อตต์ และเทย์เลอร์ โคล ภาพยนตร์เรื่องนี้เข้าฉายที่โรงภาพยนตร์ในสหรัฐเมื่อวันที่ 27 มีนาคม ค.ศ. 2009
การตอบรับ > บ็อกซ์ออฟฟิศ

ภาพยนตร์ที่ถ่ายทำได้ขึ้นสู่อันดับเจ็ดในบ็อกซ์ออฟฟิศโดยมีรายได้ประมาณ 1.75 ล้านดอลลาร์ในวันเปิดตัว และ 5.3 ล้านดอลลาร์ในช่วงสุดสัปดาห์ ภาพยนตร์เรื่องนี้ทำรายได้ 12,234,694 ดอลลาร์ในสหรัฐและแคนาดา และ 5,045,632 ดอลลาร์ในดินแดนอื่น ๆ โดยมีรายได้รวมทั่วโลก 17,280,326 ดอลลาร์
ภาคต่อ

แรนดี ออร์ตัน แสดงในภาคต่อแบบสแตนด์อะโลนในชื่อเรื่องฝ่าวิกฤติ 12 รอบ: รีโหลดนรก โดยภาคต่อนี้เปิดตัวใน ค.ศ. 2013 ส่วน 12 ราวส์ 3: ล็อกดาวน์ นำแสดงโดยดีน แอมโบรส ได้เปิดตัวใน ค.ศ. 2015
แหล่งข้อมูลอื่น

เว็บไซต์ทางการ
12 Rounds ที่อินเทอร์เน็ตมูวีเดตาเบส
12 Rounds ที่บ็อกซ์ออฟฟิศโมโจ
| ด ค กรายชื่อภาพยนตร์ โดย WWE Studios |
| --- | --- |
ร่วมอำนวยการสร้าง:  เดอะ สกอร์เปี้ยนคิง  เดอะรันดาวน์  วอกกิ้งทอลล์  Behind Enemy Lines: Colombia  Christmas Bounty  สคูลบี้ดู! เลเจนด์ออฟเรสเซิลเมเนีย 
ยุค 2000:  เดอะเมเนียออฟเรสเซิลเมเนีย  ซีโนอีวิล  เดอะ มารีน  เดอะ คอนเดมน์  12 ราวน์ส  เดอะ มารีน 2 
ยุค 2010:  เลเจนดารี  นัคเคิลเฮด  The Chaperone  อินไซด์เอาท์  เดอะรียูเนียน  เบนดิ้ง เดอะ รูลส์  เดอะเดย์  Barricade  เดอะ มารีน 3: โฮมฟรอนต์  เดดแมนดาวน์  เดอะคอลล์  โนวันไลฟ์  Les reines du ring  Leprechaun: Origins  12 ราวน์ส: รีโหลด  Bermuda  Interrogation  Missing In Action
ผู้วินิจฉัย 12

หนังสือผู้วินิจฉัย บทที่ 12
| ผู้วินิจฉัย 12 |
| --- | --- |
← ผู้วินิจฉัย 11ผู้วินิจฉัย 13 →
หน้าของหนังสือผู้วินิจฉัยในฉบับเลนินกราด (ค.ศ. 1008)
หนังสือ: หนังสือผู้วินิจฉัย
ภาคในคัมภีร์ฮีบรู: เนวีอีม
ลำดับในภาคของคัมภีร์ฮีบรู: 2
หมวดหมู่: ผู้เผยพระวจนะยุคต้น
ภาคในคัมภีร์ไบเบิลคริสต์: พันธสัญญาเดิม (สัตตบรรณ)
ลำดับในภาคของคัมภีร์ไบเบิลคริสต์: 7
ผู้วินิจฉัย 12 (อังกฤษ: Judges 12) เป็นบทที่ 12 ของหนังสือผู้วินิจฉัยในพันธสัญญาเดิมหรือคัมภีร์ฮีบรู ตามธรรมเนียมของศาสนายูดาห์เชื่อว่าหนังสือผู้วินิจฉัยเขียนโดยผู้เผยพระวจนะซามูเอล แต่นักวิชาการสมัยใหม่มองว่าหนังสือผู้วินิจฉัยเป็นส่วนหนึ่งของประวัติศาสตร์สายเฉลยธรรมบัญญัติซึ่งครอบคลุมเรื่องราวตั้งแต่หนังสือเฉลยธรรมบัญญัติถึงหนังสือพงศ์กษัตริย์ฉบับที่ 2 เชื่อว่าเขียนโดย เขียนโดยผู้เขียนศาสนายาห์เวห์ผู้รักชาติและศรัทธาในสมัยของโยสิยาห์กษัตริย์ยูดาห์นักปฏิรูปในศตวรรษที่ 7 ก่อนคริสตกาล บทที่ 10 ของหนังสือผู้วินิจฉัยบันทึกถึงกิจกรรมของผู้วินิจฉัยเยฟธาห์, อิบซาน, เอโลน และอับโดน อยู่ในส่วนที่ประกอบด้วยวินิจฉัย 6:1 ถึง 16:31
ต้นฉบับ

บทนี้เดิมเขียนด้วยภาษาฮีบรู แบ่งออกเป็น 15 วรรค
ต้นฉบับ > พยานต้นฉบับ

บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ได้แก่ ฉบับไคโร (Codex Cairensis; ค.ศ. 895), ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008)
สำเนาต้นฉบับโบราณที่หลงเหลืออยู่ของคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B;  {\mathfrak {G}}B; ศตวรรษที่ 4) และฉบับอะเล็กซานเดรีย (Codex Alexandrinus; A;  {\mathfrak {G}}A; ศตวรรษที่ 5)
วิเคราะห์

การศึกษาด้านภาษาศาสตร์โดยชิสโฮล์มเผยให้เห็นว่าเนื้อหาส่วนกลางของหนังสือผู้วินิจฉัย (ผู้วินิจฉัย 3:7–16:31) สามารถแบ่งได้เป็น 2 ช่วงตาม 6 คำสร้อยที่กล่าวว่าชาวอิสราเอลทำสิ่งชั่วในสายพระเนตรพระยาห์เวห์:
ช่วงที่ 1
ช่วงที่ 2
นอกจากนี้จากหลักฐานทางภาษา คำกริยาที่ใช้อธิบายการที่พระเจ้าทรงตอบสนองต่อบาปของชาวอิสราเอลก็มีรูปแบบซ้ำ ๆ และสามารถจัดกลุ่มให้เข้ากับการแบ่งส่วนข้างต้น:
ช่วงที่ 1
ช่วงที่ 2
บทนี้เป็นเรื่องราวของเยฟธาห์ ซึ่งแบ่งได้เป็น 5 ตอน แต่ละตอนมีบทสนทนาระหว่างบุคคลที่แตกต่างกันดังต่อไปนี้:
| ตอน | วรรค | บทสนทนาระหว่าง | วรรค |
| --- | --- | --- | --- |
| A. | 10:6–16 | อิสราเอลกับพระยาห์เวห์ | 10–15 |
|  B. ชาวอัมโมนเข้าคุกคาม | 10:17–11:11 | พวกผู้ใหญ่กับเยฟธาห์ | 5–11 |
|   C. | 11:12–28 | เยฟธาห์และกษัตริย์ชาวอัมโมน | 12–28 |
|  B'. ชาวอัมโมนถูกปราบ | 11:29–40 | เยฟธาห์และบุตรหญิง | 34–38 |
| A'. | 12:1–7 | เยฟธาห์และชาวเอฟราอิม | 1–4a |
เยฟธาห์และคนเอฟราอิม (12:1–7)

ส่วนนี้ประกอบด้วยตอนที่ 5 (ตอนสุดท้าย) ของเรื่องเล่าเกี่ยวกับเยฟธาห์ เรื่องราวมีลักษณะเช่นเดียวกับเรื่องราวของกิเดโอนในผู้วินิจฉัย 8:1–3 คือคนเอฟราอิมต่อว่าเยฟธาห์ที่พวกตนไม่ได้ถูกเรียกให้ร่วมในการรบ (เพื่อที่พวกตนจะได้ของริบด้วย) แต่ครั้งนี้จบลงด้วยสงครามกลางเมือง เมื่อเยฟธาห์รวมคนกิเลอาดเป็นหนึ่งเดียวและกลายเป็นฝ่ายได้เปรียบ คนกิเลอาดใช้การออกเสียงคำภาษาฮีบรูว่า  "ชิบโบเลท" ในการแยกแยะคนเอฟราอิม เพื่อจะสังหารคนเอฟราอิมได้
อิบซาน (12:8–10)

อิบซานได้ขึ้นเป็นผู้วินิจฉัยของอิสราเอลต่อจากเยฟธาห์เป็นเวลา 7 ปี ท่านมีบุตรชาย 30 คนและบุตรหญิง 30 คน เมื่อท่านเสียชีวิตได้ถูกฝังที่เมืองบ้านเกิดคือ "เบธเลเฮม" ซึ่งไม่มีการตามด้วยความว่า "ของเอฟราธาห์" หรือ "ของยูดาห์" จึงน่าจะเป็นเบธเลเฮมในอาณาเขตของเผ่าเศบูลุน (โยชูวา 19:15).
เอโลน (12:11–12)

เอโลนได้ขึ้นเป็นผู้วินิจฉัยคนที่ 10 ต่อจากอิบซาน มีบันทึกเกี่ยวกับเอโลนน้อยมาก ไม่มีประวัติใด ๆ ของท่านนอกจากว่าท่านมาจากเผ่าเศบูลุน เอโลนวินิจฉัยอิสราเอลเป็นเวลา 10 ปี เมื่อท่านเสียชีวิตได้ถูกฝังในอัยยาโลนในอาณาเขตของเผ่าเศบูลุน
อับโดน (12:13–15)

อับโดนบุตรฮิลเลลชาวปิราโธนแห่งเผ่าเอฟราอิมได้ขึ้นเป็นผู้วินิจฉัยถัดจากเอโลน อับโดนมีบุตรชาย 40 คนและหลานชาย 30 คน ท่านวินิจฉัยอิสราเอลเป็นเวลา 8 ปี ฟื้นฟูความสงบเรียบร้อยในพื้นที่ตอนกลางของอิสราเอลภายหลังสงครามกลางเมืองที่เกี่ยวข้องกับเยฟธาห์และคนกิเลอาด
ดูเพิ่ม

ชาวกิเลอาด
ชาวอัมโมน
ชาวอามาเลข
ชิบโบเลท
เบธเลเฮม
ปิราโธน
เผ่ามนัสเสห์
เผ่าเศบูลุน
เผ่าเอฟราอิม
แม่น้ำจอร์แดน
วงศ์วานอิสราเอล
อัยยาโลน
ฮิลเลล
ส่วนในคัมภีร์ไบเบิลที่เกี่ยวข้อง: ผู้วินิจฉัย 10, ผู้วินิจฉัย 11
บรรณานุกรม

Chisholm, Robert B. Jr. (2009). "The Chronology of the Book of Judges: A Linguistic Clue to Solving a Pesky Problem" (PDF). Journal of the Evangelical Theological Society. 52 (2): 247–55. คลังข้อมูลเก่าเก็บจากแหล่งเดิม (PDF)เมื่อ 2022-11-08. สืบค้นเมื่อ 2024-03-07.
Coogan, Michael David (2007).  Coogan, Michael David; Brettler, Marc Zvi; Newsom, Carol Ann; Perkins, Pheme (บ.ก.). The New Oxford Annotated Bible with the Apocryphal/Deuterocanonical Books: New Revised Standard Version, Issue 48 (Augmented 3rd ed.). Oxford University Press. ISBN 978-0-19-528881-0.
Halley, Henry H. (1965). Halley's Bible Handbook: an abbreviated Bible commentary (24th (revised) ed.). Zondervan Publishing House. ISBN 0-310-25720-4.
Hayes, Christine (2015). Introduction to the Bible. Yale University Press. ISBN 978-0-300-18827-1.
Niditch, Susan (2007). "10. Judges".  ใน Barton, John; Muddiman, John (บ.ก.). The Oxford Bible Commentary (first (paperback) ed.). Oxford University Press. pp. 176–191. ISBN 978-0-19-927718-6. สืบค้นเมื่อ February 6, 2019.
Webb, Barry G. (2012). The Book of Judges. New International Commentary on the Old Testament. Eerdmans Publishing Company. ISBN 978-0-8028-2628-2.
Würthwein, Ernst (1995). The Text of the Old Testament. แปลโดย Rhodes, Erroll F. Grand Rapids, MI: Wm. B. Eerdmans. ISBN 0-8028-0788-7. สืบค้นเมื่อ January 26, 2019.
Younger, K. Lawson (2002). Judges and Ruth. The NIV Application Commentary. Zondervan. ISBN 978-0-310-20636-1.
แหล่งข้อมูลอื่น

คำแปลในศาสนายูดาห์:
Shoftim - Judges - Chapter 12 (Judaica Press). Hebrew text and English translation [with Rashi's commentary] at Chabad.org
คำแปลในศาสนาคริสต์:
Online Bible at GospelHall.org (ESV, KJV, Darby, American Standard Version, Bible in Basic English)
Judges chapter 12. Bible Gateway
ผู้วินิจฉัย 12. YouVersion
พาสตา

| --- | --- |
พาสตาในรูปแบบต่าง ๆ
มื้อ: อาหารจานหลัก
แหล่งกำเนิด: อิตาลี
ส่วนผสมหลัก: แป้งประกอบอาหาร
ส่วนผสมที่มักใช้: น้ำ, ไข่
 ตำราอาหาร: พาสตา   สื่อ: พาสตา
พาสตา (อิตาลี: pasta) เป็นชื่อเรียกโดยรวมของอาหารจากเส้นของอิตาลี ประกอบด้วยเส้นที่ทำจากแป้งสาลีที่ทำจากข้าวสาลีดูรัมเป็นหลัก ผสมกับ น้ำ, ไข่, เกลือ และ น้ำมันมะกอก จากนั้นจึงนำมารีดเป็นแผ่นและตัดเป็นเส้น ทำให้สุกโดยการต้ม รับประทานกับซอสหลากหลายประเภท ที่มักมีส่วนประกอบหลักคือ น้ำมันมะกอก ผัก เครื่องเทศ และเนยแข็ง เส้นพาสตาเป็นชื่อเรียกโดยรวมของเส้นหลากหลายประเภท
ในสมัยก่อนพาสตานั้นเป็นอาหารที่ชาวอิตาลีทางตอนใต้นิยมรับประทาน ซึ่งนับว่ายากจนกว่าชาวอิตาลีทางตอนเหนือ ซึ่งนิยมรับประทานนมเนย และข้าว
ปัจจุบันมีการผลิตเส้นสำเร็จรูปแบบอบแห้งในลักษณะอุตสาหกรรม ถูกใช้แพร่หลายมากกว่าเส้นแบบสดเนื่องจากสะดวกไม่ต้องใช้เวลาและความชำนาญมากในการจัดเตรียม
ดูเพิ่ม

รายชื่อพาสตา
แหล่งข้อมูลอื่น

ประเภทของพาสตา เป็นการรวบรวมประวัติและรูปแบบประเภทเส้นต่าง ๆ ของพาสตา
| ด ค กพาสตา |
| --- | --- |
 รายชื่อพาสตา  รายชื่ออาหารจากพาสตา 
ชนิด:  Acini di pepe  Agnolotti  Alphabet pasta  Anelli  Anellini  Bigoli  Bucatini  Busiate  Calamarata  Campanelle  Cannelloni  Capellini  Casarecce  Casoncelli  Casunziei  Cavatappi  Cavatelli  Cencioni  Conchiglie  Corzetti  Ditalini  Fagottini  Farfalle  Fettuccine  Fileja  Fiori  Foglie d'ulivo  Fregula  Fusi  Fusilli  Garganelli  Gemelli  Gnocchi  Lanterne  Lasagne  Lasagnette  Linguettine  Linguine  Lorighittas  Macaroni  Mafalde  Mafaldine  Mezzelune  Occhi di Lupo  Orecchiette  Orzo  Pappardelle  Passatelli  Pastina  Penne  Pici  Pillus  Pizzoccheri  Radiatori  Ravioli  Rigatoni  Rotelle  Rotini  Sacchettoni  Sagnarelli  Scialatelli  Sedani  Spaghetti  Stringozzi  Strozzapreti  Tagliatelle  Taglierini  Testaroli  Tortellini  Tortelli  Tortelloni  Tortiglioni  Trenette  Tripoline  Troccoli  Trofie  Vermicelli  Ziti 
วิธีปรุง:  อัลเดนเต  อัลฟอร์โน 
ผู้ผลิตจากอิตาลี:  Barilla Group  Buitoni  De Cecco  Divella  La Molisana  Rana  Voiello 
ดูเพิ่ม:  Pasta processing
ภาพยนตร์เชือดสยอง

ภาพยนตร์เชือดสยอง (อังกฤษ: slasher film) เป็นภาพยนตร์แนวย่อยของภาพยนตร์สยองขวัญที่มีเนื้อหาเกี่ยวข้องกับคนโรคจิตรุนแรงที่เดินไล่ตามและก่อฆาตกรรมโดยมักใช้อุปกรณ์ในลักษณะใบมีด
นักวิจารณ์กล่าวว่าภาพยนตร์จัลโล (giallo) ของอิตาลีและภาพยนตร์สยองขวัญจิตวิทยาอย่างเรื่อง Peeping Tom (1960) และ Psycho (1960) เป็นภาพยนตร์ที่มีอิทธิพลในช่วงแรก ภาพยนตร์แนวนี้ได้รับความนิยมสูงสุดในช่วงปี ค.ศ. 1978 ถึง 1984 หรืออาจเรียกได้ว่ายุคทองของภาพยนตร์เชือดสยอง ภาพยนตร์เชือดสยองที่เป็นที่รู้จักเช่น The Texas Chain Saw Massacre (1974), Halloween (1978), Friday the 13th (1980), A Nightmare on Elm Street (1984), Child's Play (1988), Scream (1996) และ I Know What You Did Last Summer (1997)
ภาพยนตร์ภัยพิบัติ

โปสเตอร์ 2012 วันสิ้นโลก ภาพยนตร์แนวภัยพิบัติซึ่งออกฉายในปี 2009
ภาพยนตร์ภัยพิบัติ หรือ ภาพยนตร์หายนะ (อังกฤษ: Disaster film) เป็นประเภทของภาพยนตร์ประเภทหนึ่ง มีเนื้อหาเกี่ยวภัยพิบัติหรืออุบัติการณ์ต่าง ๆ เช่น แผ่นดินไหว, อุบัติเหตุ, น้ำท่วม, ภูเขาไฟระเบิด, พายุ, ไฟไหม้ หรือแม้แต่การจู่โจมของสิ่งที่มีอยู่ในจินตนาการเช่น สัตว์ประหลาด หรือมนุษย์ต่างดาว
ภาพยนตร์ในแนวภัยพิบัตินี้ มียุคที่ได้ชื่อว่าเป็นยุคทองในคริสต์ทศวรรษ 1970 เมื่อมีภาพยนตร์หลายเรื่องจากฮอลลีวูดได้ออกฉายและได้รับความนิยม ประสบความสำเร็จ เช่น Airport (1970) ที่มีชื่อเข้าชิงรางวัลออสการ์ถึง 10 รางวัล จึงเป็นที่มาของอีกหลายเรื่อง เช่น The Poseidon Adventure (1972), Earthquake (1974) หรือ The Towering Inferno (1974) หรือแม้กระทั่งฉากการทำลายดาวทั้งดวงก็เกิดมาจากความหวาดกลัวอาวุธนิวเคลียร์ในยุคสงครามเย็นใน สตาร์ วอร์ส (1977)
ภาพยนตร์ภัยพิบัติกลับมาได้รับความนิยมอีกครั้งในช่วงคริสต์ทศวรรษ 1990 เมื่อมีภาพยนตร์อีกหลายเรื่องในช่วงนี้ที่ได้รับความนิยมและประสบความสำเร็จ เช่น Twister (1996), ไอดี 4 สงครามวันดับโลก (1996),  ไททานิค (1997), Hard Rain (1998), ก็อตซิลล่า อสูรพันธุ์นิวเคลียร์ล้างโลก (1998) และรวมถึงบางเรื่องที่มีเนื้อหาคล้ายคลึงกันและยังเข้าฉายในเวลาเดียวกัน เป็นเสมือนคู่แข่งกัน เช่น  Dante's Peak (1997) กับ Volcano (1997) ที่มีเนื้อหาเกี่ยวกับภูเขาไฟระเบิด, อาร์มาเก็ดดอน วันโลกาวินาศ (1998) กับ Deep Impact (1998) ที่มีเนื้อหาเกี่ยวกับอุกาบาตหรือดาวหางพุ่งเข้าชนโลก เป็นต้น
นักวิชาการภาพยนตร์ เห็นว่าภาพยนตร์ในแนวนี้ชี้ให้เห็นถึงเลวร้ายที่มนุษย์ทั้งโลกต้องได้รับร่วมกันและทิ้งความแตกต่างมารวมตัวกันปกป้องโลก
ภาพยนตร์ในแนวเดียวกันนี้ของไทย เช่น แผ่นดินวิปโยค (1978), อุกาฟ้าเหลือง (1980), ตะลุมพุก (2002), 2022 สึนามิ วันโลกสังหาร (2009) และของชาติอื่นในเอเชีย เช่น Sinking of Japan (2006) ของญี่ปุ่น หรือ Haeundae (2009) ของเกาหลี เป็นต้น
ภาพยนตร์เกินวิสัย

ภาพยนตร์เกินวิสัย (อังกฤษ: cult film) เป็นภาพยนตร์ที่มีผู้ดูอยู่ในกลุ่มผู้ชื่นชอบกลุ่มเล็ก ๆ ส่วนมากหนังจะไม่เป็นที่รู้จักในวงกว้าง อย่างไรก็ตาม ยังมีหนังที่โด่งดังจนติดระดับกระแสนิยมได้ เช่น Easy Rider (1969), 2001: A Space Odyssey (1968), A Clockwork Orange (1971), The Rocky Horror Picture Show (1975), Taxi Driver (1976), The Warriors (1979), Blade Runner (1982), Blue Velvet (1986), Pulp Fiction (1994)
คำจำกัดความของภาพยนตร์เกินวิสัยนั้นค่อนข้างกว้าง คือ สามารถเป็นหนังประเภทไหนก็ได้ ดีหรือเลวก็ได้ สัญชาติใดก็ได้ หรือทุนต่ำทุนสูงก็ได้ เพียงแต่มีผู้ที่ชื่นชอบคลั่งไคล้อยู่ แต่โดยมากภาพยนตร์ประเภทนี้จะมีภาพในลักษณะสยองขวัญ ทุนต่ำ และคุณภาพโดยรวมต้องจัดอยู่ในขั้นเลว มีหลายเรื่องมีองค์ประกอบดิบเถื่อนและความรุนแรง ทำให้มักจะกีดกันผู้ดูผู้หญิงออก ตัวละครในภาพยนตร์เกินวิสัย ภาพยนตร์สยองขวัญอิตาลีหลายเรื่อง  ตอบสนองความปรารถนาทางเพศของผู้ชาย ส่วนภาพยนตร์เกินวิสัยของฝ่ายหญิงจะมีตัวละครชายที่มักไม่มีอยู่จริงในโลก
ภาพยนตร์เกินวิสัยมักมีลักษณะบางอย่างซึ่งแปลกประหลาด หลุดโลก การเล่าเรื่องหรือเทคนิคภาพยนตร์ มีลักษณะไม่ธรรมดาที่คนส่วนใหญ่คุ้นเคย  เช่น  อาจจะมีตัวละครที่หวือหวาโฉ่งฉ่างอย่างกับการ์ตูน เนื้อเรื่องที่ไม่สนใจความจริง บ่อยครั้งจะได้รับสร้างเสียงวิพากษ์วิจารณ์จนกลายเป็นประเด็นถกเถียง
สำหรับหนังไทย หนังเรื่องที่พอจะจัดให้อยู่ในประเภทภาพยนตร์เกินวิสัยได้ ได้แก่ กิ้งก่ากายสิทธิ์ (1985), บ้านผีปอบ (1989-2011) และ ดึกดำดึ๋ย (2003)
ภาพชีวิตวัยเยาว์ของศิลปิน

| --- | --- |
หน้าปกฉบับตีพิมพ์ครั้งแรก ค.ศ. 1917
ผู้ประพันธ์: เจมส์ จอยซ์
ภาษา: อังกฤษ
ประเภท: นวนิยายกึ่งอัตชีวประวัติ
สำนักพิมพ์: B. W. Huebsch
วันที่พิมพ์: ทั้งเล่ม: ค.ศ. 1916 (สหรัฐอเมริกา), ค.ศ. 1917 (สหราชอาณาจักร)
ชนิดสื่อ: การพิมพ์: (หนังสือปกแข็ง และ หนังสือปกอ่อน)
หน้า: 384 หน้า (ประมาณ)
ISBN: ISBN 0-14-243734-4 ข้อผิดพลาดพารามิเตอร์ใน {{ISBNT}}: invalid character
OCLC: 52149240
เรื่องก่อนหน้า: ดับลินเนอส์ (ค.ศ. 1914) 
เรื่องถัดไป: ยูลิสซีส (ค.ศ. 1922) 
ภาพชีวิตวัยเยาว์ของศิลปิน (อังกฤษ: A Portrait of the Artist as a Young Man) เป็นนวนิยายกึ่งอัตชีวประวัติที่เขียนโดยเจมส์ จอยซ์ ที่ได้รับการตีพิมพ์เป็นครั้งแรกเป็นตอน ๆ ในนิตยสาร ดิอีโกอิสต์ (The Egoist) ระหว่างปี ค.ศ. 1914 ถึง ค.ศ. 1915 และได้รับการตีพิมพ์ทั้งเล่มในสหรัฐอเมริกาในปี ค.ศ. 1916 และในสหราชอาณาจักรในปี ค.ศ. 1917
ภาพชีวิตวัยเยาว์ของศิลปิน เป็นนวนิยายกึ่งอัตชีวประวัติที่จอยซ์บรรยายชีวิตเบื้องต้นของสตีเฟน เดดาลัส ซึ่งเป็นตัวละครในนวนิยายที่เป็นตัวตายตัวแทน (alter ego) ของจอยซ์เอง ที่จอยซ์ชี้เป็นนัยให้เห็นถึงความมีความสามารถอันลึกซึ้งของเดดาลัสที่เกี่ยวกับเทพปกรณัมกรีก และเทพเดดาลัส
ภาพชีวิตวัยเยาว์ของศิลปิน เป็นงานวรรณกรรมชิ้นสำคัญที่โมเดิร์นไลบรารีจัดให้เป็นลำดับที่สามของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) ในบรรดานวนิยายที่ถือว่าดีเด่นของคริสต์ศตวรรษที่ 20
ดูเพิ่ม

เจมส์ จอยซ์